มุมมองบวกต่อหุ้นสื่อสาร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...เจียรนัย อุตะมะ
นักวิเคราะห์ยังมีมุมมองเป็นบวกต่อหุ้นกลุ่มสื่อสาร แม้ รมว.คลัง มีแผนแปลงสัมปทานโทร.มือถือโดยลดส่วนแบ่งรายได้ แต่เชื่อว่าทำได้ไม่ง่าย
“กรณ์ จาติกวณิช” รมว.คลัง มีแผนแปลงสัมทานธุรกิจโทรศัพท์เคลื่อนที่เป็นใบอนุญาต โดยปรับลดส่วนแบ่งรายได้ เพื่อลดการโอนย้ายลูกค้าไปจากสัญญาสัมปทาน ซึ่งบริษัท ทีโอที และบริษัท กสท โทรคมนาคม ทำกับบริษัท แอดวานซ์ อินโฟร์ เซอร์วิส (ADVANC) บริษัท โทเทิ่ล แอ็คเซ็ส คอมมูนิเคชั่น (DTAC) และทรูมูฟ เป็นใบอนุญาตทั้งหมดภายในเดือน ก.ย.นี้ ซึ่งเป็นเดือนที่คณะกรรมการกิจการโทรคมนาคมแห่งชาติ (กทช.) มีกำหนดการเปิดประมูลใบอนุญาตใหม่ 3.9จี 
รมว.คลัง ต้องการให้สัญญาสัมปทานเดิมลดค่าธรรมเนียมจาก 2030% ของรายได้เป็น 12.5% และขยายอายุสัญญาไปอีก 15 ปี ให้ทุกรายมีเงื่อนไขเท่าเทียมกัน นอกจากนี้ต้องการให้ กทช.ปรับเพิ่มค่าธรรมเนียมใบอนุญาต 3.9จี จาก 6% เป็น 12.5% โดยค่าธรรมเนียมที่เท่ากันจะลดการโอนย้ายลูกค้าไปจากสัมปทานเป็นแนวคิดที่ให้ประโยชน์ต่ออุตสาหกรรมและผู้ประกอบการ
แต่นักวิเคราะห์ บล.กิมเอ็ง (ประเทศไทย) เชื่อว่าเกิดขึ้นได้ไม่ง่ายนัก เพราะแนวทางนี้จะให้ประโยชน์หลายประการต่ออุตสาหกรรม
ประการแรก ช่วยลดการลงทุนซ้ำซ้อนเมื่อเปรียบเทียบกับแผนเดิมของผู้ประกอบการเอกชนที่จะเร่งโอนย้ายลูกค้าส่วนใหญ่ไปยังระบบใบอนุญาตใหม่ (CAPEX ลดลง) 
ประการที่สอง ผู้ประกอบการจะได้รับประโยชน์จากการลดต้นทุนต่อหน่วยจากสัญญาสัมปทานปัจจุบัน แม้จะไม่ลดลงต่ำเท่าที่ค่าธรรมเนียมใบอนุญาต 3จี ที่เคยคาดไว้ที่ 6% 
นอกจากนี้ ประการที่สาม รัฐยังคงรักษารายได้ที่ระดับหนึ่งในระยะยาว อย่างไรก็ดี การแปรสัมปทานไม่น่าจะเกิดได้ง่าย ทั้งด้านการแก้ไขสัญญาสัมปทานซึ่งเป็นเรื่องซับซ้อนและใช้เวลานาน อีกทั้งการลดค่าสัมปทานนั้นอาจทำให้รัฐบาลมีความเสี่ยงที่จะถูกฟ้องในอนาคตได้ จะทำให้การออกใบอนุญาต 3.9จี ของ กทช. ล่าช้าออกไปหรือไม่ แม้ กทช. จะคงกำหนดการประมูลใบอนุญาต 3.9จี ในเดือน ก.ย.นี้ ยังมีความเห็นตามเดิมว่าความพยายามของรัฐบาลที่จะแปรสัมปทานให้เสร็จก่อนการออกใบอนุญาต 3.9จี นั้นยังมีโอกาสทำให้การประมูลใบอนุญาตล่าช้าออกไปได้ 
อย่างไรก็ดี จะต้องรอดูนโยบายที่ชัดเจนจากรัฐบาลอีกครั้ง และด้วยความเสี่ยงในการล่าช้ายังคงมีอยู่ ปัจจุบันจึงคงยึดราคาเหมาะสมที่ไม่รวมใบอนุญาต 3.9จี เป็นเป้าหมายหลัก
ดังนั้น จึงคงหุ้น DTAC เป็นหุ้นเด่นของกลุ่มด้วยราคาเหมาะสมไม่รวม 3.9จี ที่ 43.50 บาท คาดการณ์กำไรเติบโตโดดเด่นที่สุดในปีนี้ (+24%) การประหยัดค่าธรรมเนียมได้สูงที่สุด หากใบอนุญาต 3จี หรือการแปรสัมปทาน รวมถึงมีความเสี่ยงด้านการเมืองต่ำกว่า ADVANC มีฐานะการเงินแข็งแกร่งกว่าบริษัท ทรู คอร์ปอเรชั่น (TRUE)
บล.ทรีนีตี้ เลือกหุ้นสื่อสารจากหุ้นที่ต่างชาติยังมีการถือครองต่ำ ความน่าผิดหวังของความล่าช้า และการไม่อาจประมูลใบอนุญาต 3จี ครั้งก่อน ได้ถูกรับรู้เข้าไปในราคาหุ้นแล้วผ่านการลดสัดส่วนการลงทุนอย่างต่อเนื่องของนักลงทุนต่างชาติในหุ้นกลุ่มสื่อสาร โดยการพิจารณาหุ้นที่นักลงทุนต่างชาติถือ (รวม NVDR) ในหุ้น ADVANC, DTAC, TRUE ปัจจุบันที่ 43.0% 57.4% และ 14.5% จากเคยถือหุ้นสูงสุดที่ 50.9%, 59% และ 54% บ่งชี้ว่าหุ้นน่าจะตอบรับข่าวร้ายแล้ว แม้ว่าทั้ง ADVANC, DTAC และ TRUE น่าจะได้รับประโยชน์จากการประมูลใบอนุญาต 3จี–3.9จี ใหม่นี้ แต่ด้วยการที่นักลงทุนต่างชาติมีการถือครองหุ้นค่อนข้างต่ำไป ใน ADVANC และ TRUE น่าจะทำให้หุ้นสามารถปรับตัวขึ้นได้ดีกว่า DTAC
นักวิเคราะห์ บล.ทรีนีตี้ เชื่อว่ากระทรวงคลังน่าจะไม่มีอำนาจในการขวางประมูลเห็นได้จากการที่รมว.คลังเสนอแผนการแปรสัมปทานที่ยอมอ่อนข้อลงมาก โดยเสนอแปลงสัมปทานเป็นใบอนุญาตอายุ ใบอนุญาตที่ 15 ปี และค่าตอบแทนที่ปรับลงจากสัมปทานต้นฉบับที่ 2530% เหลือ 12.5%
ท่าทีดังกล่าวเป็นสัญญาณบวกต่อหุ้นสื่อสารทั้ง ADVANC, DTAC และ TRUE โดยหุ้นที่น่าจะโดดเด่นเราเลือก ADVANC ที่มีความพร้อมต่อการประมูลสูงสุด และผู้รับความเสี่ยงได้เลือก TRUE ซึ่งปัจจัยพื้นฐาน และความเสี่ยงของธุรกิจมีแนวโน้มดีขึ้นอย่างมีนัยสำคัญหากมีการประมูล3จี–3.9จี